DEĊIŻJONI TAL-KUMMISSJONI
tat-30 ta’ Novembru 2007
li tapprova programmi nazzjonali annwali u multi-annwali u l-kontribuzzjoni finanzjarja mill-Komunità għall-qerda, kontroll u sorveljanza ta’ ċertu mard u żoonożi fl-annimali, ippreżentati mill-Istati Membri għall-2008 u snin ta’ wara.
(notifikata taħt id-dokument numru C(2007) 5776)
(2007/782/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (1), u b’ mod partikolari l-Artikolu 24(5) tagħha
Billi:
(1)
Id-Deċiżjoni 90/424/KE tistipula l-proċeduri li jirregolaw il-kontribuzzjoni finanzjarja tal-Komunità lejn il-programmi għall-qerda, kontroll u monitoraġġ ta’ ċertu mard u żoonożi fl-annimali.
(2)
Barra minn hekk, l-Artikolu 24(1) tad-Deċiżjoni 90/424/KEE jistipula li miżura finanzjarja tal-Komunità trid tiġi introdotta għar-rimborż tan-nefqa mill-Istati Membri għall-finanzjament tal-programmi nazzjonali għall-qerda, kontroll u monitoraġġ tal-mard fl-annimali u taż-żoonożi elenkati f'din id-Deċiżjoni.
(3)
Id-Deċiżjoni tal-Kunsill 2006/965/KE tad-19 ta’ Diċembru 2006 li temenda d-Deċiżjoni 90/424/KEE dwar in-nefqa fil-qasam veterinarju (2) ssostitwit l-Artikolu 24 ta’ din id-Deċiżjoni b'dispożizzjoni ġdida. Bħala miżura ta’ tranżizzjoni, id-Deċiżjoni 2006/965/KE stipulat li l-programmi għall-lewkożi bovina enzootika u għall-marda ta’ Aujeszky jistgħu jibqgħu jiġu ffinanzjati sal-31 ta’ Diċembru 2010.
(4)
Id-Deċiżjoni tal-Kunsill 90/638/KEE tas-27 ta’ Novembru 1990 li tistabbilixxi l-kriterji tal-Komunità għall-qerda u s-sorveljanza ta’ ċertu mard fl-annimali (3) tistipula li biex jiġu approvati taħt il-miżuri stipulati fl-Artikolu 24(1) tad-Deċiżjoni 90/424/KEE, il-programmi mibgħuta mill-Istati Membri jridu jissodisfaw l-kriterji stabbiliti fl-Annessi tad-Deċiżjoni 90/638/KEE.
(5)
Ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistipula regoli għall-prevenzjoni, il-kontroll u l-qerda ta’ ċerti enċefalopatiji sponġiformi trażmissibbli (4), jistipula programmi annwali għall-qerda u s-sorveljanza ta’ enċefalopatiji sponġiformi trażmissibbli (TSEs, transmissible spongiform encephalopathies) fl-annimali bovini, ovini u kaprini.
(6)
Id-Direttiva tal-Kunsill 2005/94/KE (5) dwar miżuri tal-Komunità għall-kontroll ta’ l-influwenza fit-tjur tistipula wkoll għall-programmi ta’ sorveljanza mill-Istati Membri li jridu jitwettqu fir-rigward tat-tjur u l-għasafar salvaġġi biex isir kontribut, fost l-oħrajn, fuq il-bażi ta’ stimi tar-riskju aġġornati b'mod regolari, għall-għarfien dwar it-theddida li ġejja mill-għasafar salvaġġi fir-rigward ta’ xi virus ta’ l-influwenza li ġej mit-tjur fl-għasafar. Dawn il-programmi annwali għas-sorveljanza, u l-finanzjament tagħhom, għandhom jiġu approvati wkoll.
(7)
Ċerti Stati Membri ressqu programmi annwali lill-Kummissjoni għall-qerda, kontroll u monitoraġġ tal-mard fl-annimali, programmi ta’ kontroll li huma mmirati lejn il-prevenzjoni taż-żoonożi, u programmi annwali ta’ monitoraġġ għall-qerda u l-monitoraġġ ta’ ċerti TSEs li għalihom jixtiequ jirċievu kontribuzzjoni finanzjarja mill-Komunità.
(8)
Ċerti Stati Membri ssottomettew ukoll programmi multi-annwali lill-Kummissjoni għall-qerda, kontroll u monitoraġġ tal-mard fl-annimali, li għalihom jixtiequ jirċievu kontribuzzjoni finanzjarja mingħand il-Komunità. L-Impenn tan-nefqa għall-programmi multi-annwali għandu jiġi adottat skond l-Artikolu 76(3) tar-Regolament tal-Kunsill (KE, Euratom) 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali ta’ l-Unjoni Ewropea (6). Għall-programmi multi-annwali l-ewwel impenn baġitarju għandu jsir wara l-approvazzjoni tagħhom. Kull impenn sussegwenti għandu jsir mill-Kummissjoni fuq il-bażi tad-deċiżjoni li tingħata kontribuzzjoni msemmija fl-Artikolu 24(5) tad-Deċiżjoni 90/424/KEE.
(9)
Il-Kummissjoni vvalutat il-programmi annwali u multi-annwali mibgħuta mill-Istati Membri kemm mil-lat veterinarju kif ukoll mil-lat finanzjarju. Dawn il-programmi nstabu konformi mal-leġiżlazzjoni veterinarja rilevanti tal-Komunità, u b’mod partikolari mal-kriterji stabbiliti fid-Deċiżjoni 90/638/KEE.
(10)
Fid-dawl ta’ l-importanza ta’ dawn il-programmi għall-ksib ta’ l-objettivi Komunitarji fil-qasam tas-saħħa ta’ l-annimali u tal-pubbliku, kif ukoll l-applikazzjoni obbligatorja fl-Istati Membri kollha fil-każ tal-programmi TSE u ta’ l-influwenza tat-tjur, huwa xieraq li tiġi ffissata r-rata ta’ kontribuzzjoni finanzjarja xierqa tal-Komunità biex tagħti rimborż għall-ispejjeż imġarrba mill-Istati Membri kkonċernati għall-miżuri li ssemmew f’din id-Deċiżjoni sa ammont massimu għal kull programm.
(11)
Għall-finijiet ta’ maniġġjar tajjeb, użu iktar effiċjenti tal-fondi Komunitarji u t-trasparenza mtejba, huma meħtieġa wkoll li jiġu ffissati għal kull programm, fejn huwa xieraq, ammonti massimi li għandhom jingħataw bħala rimborż lill-Istati Membri għal ċerti spejjeż, bħalma huma t-testijiet użati fl-Istati Membri u kumpens lis-sidien minħabba xi telf mit-tbiċċir jew il-qatla ta’ l-annimali tagħhom.
(12)
Skond ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni (7), il-programmi għall-qerda u l-kontroll tal-mard ta’ l-annimali jridu jiġu ffinanzjati taħt il-Fond Agrikolu Ewropew ta’ Garanzija. Għal raġunijiet ta’ kontroll finanzjarju, għandhom japplikaw l-Artikoli 9, 36 u 37 ta’ dan ir-Regolament.
(13)
Il-kontribuzzjoni finanzjarja mill-Komunità għandha tingħata soġġetta għall-kundizzjoni li l-azzjonijiet ippjanati jitwettqu b'mod effiċjenti u li l-awtoritajiet kompetenti jfornu l-informazzjoni kollha meħtieġa fil-limiti ta’ żmien stabbiliti f'din id-Deċiżjoni. B'mod partikolari, jidher xieraq li jintalab rapportar tekniku intermedju aktar ta’ sikwit sabiex issir stima ta’ l-effiċjenza ta’ l-implimentazzjoni tal-programmi approvati.
(14)
Għal raġunijiet ta’ effiċjenza amministrattiva l-infiq kollu ppreżentat għal kontribut finanzjarju mill-Komunità għandu jkun f’euro. Skond ir-Regolament tal-Kunsill (KE) Nru 1290/2005, ir-rata ta’ kambju għall-infiq f’munita għajr l-euro għandha tkun l-aħħar rata ta’ kambju stabbilita mill-Bank Ċentrali Ewropew qabel l-ewwel jum tax-xahar li fih titressaq l-applikazzjoni mill-Istat Membru kkonċernat.
(15)
Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
KAPITOLU I
PROGRAMMI ANNWALI
Artikolu 1
Bruċellożi bovina
1. Il-programmi għall-qerda tal-bruċellosi bovina ppreżentati mill-Irlanda, Spanja, l-Italja, Ċipru, il-Portugall u r-Renju Unit huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispiża tat-twettiq tat-testijiet tal-laboratorju, il-kumpens lis-sidien għall-valur ta’ l-annimali tagħhom maqtula soġġetti għal dawn il-programmi u x-xiri ta’ dożi ta’ vaċċini, u ma għandhiex tkun ogħla minn:
(a)
EUR 1 200 000 għall-Irlanda
(b)
EUR 4 400 000 għal Spanja;
(ċ)
EUR 2 100 000 għall-Italja;
(d)
EUR 153 000 għaċ-Ċipru;
(e)
EUR 1 900 000 għall-Portugall;
(f)
EUR 1 200 000 għar-Renju Unit.
3. L-ammonti massimi ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn:
(a)
għat-test rose bengal
EUR 0,2 għal kull test;
(b)
għat-test SAT
EUR 0,2 għal kull test;
(ċ)
għat-test compliment fixation
EUR 0,4 għal kull test;
(d)
għal test ELISA
EUR 1 għal kull test.
Artikolu 2
It-tuberkulożi bovina
1. Il-programmi għall-qerda tat-tuberkolożi bovina ppreżentati mill-Estonja, Spanja, l-Italja, il-Polonja u l-Portugall huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispejjeż tat-twettiq tat-testijiet tuberculin, testijiet tal-laboratorju u l-kumpens lis-sidien għall-valur ta’ l-annimali tagħhom maqtula soġġetti għal dawn il-programmi, u ma għandhiex tkun ogħla minn:
(a)
EUR 24 000 għall-Estonja;
(b)
EUR 6 100 000 għal Spanja;
(ċ)
EUR 2 700 000 għall-Italja;
(d)
EUR 1 100 000 għall-Polonja;
(e)
EUR 347 000 għall-Portugall.
3. L-ammonti massimi ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn:
(a)
għat-test tuberkulin
EUR 1 għal kull test;
(b)
għat-test gamma-interferon
EUR 5 għal kull test.
Artikolu 3
Bruċellożi ovina u kaprina
1. Il-programmi għall-qerda tal-bruċellosi ovina u kaprina ppreżentati minn Spanja, l-Italja, Ċipru u l-Portugall huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għax-xiri ta’ vaċċini, l-ispiża tat-twettiq tat-testijiet tal-laboratorju u l-kumpens lis-sidien għall-valur ta’ l-annimali tagħhom maqtula soġġetti għal dawn il-programmi, u ma għandhiex tkun ogħla minn:
(a)
EUR 5 600 000 għal Spanja;
(b)
EUR 2 800 000 għall-Italja;
(ċ)
EUR 93 000 għaċ-Ċipru;
(d)
EUR 1 100 000 għall-Portugall.
3. L-ammonti massimi ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn:
(a)
għat-test rose bengal
EUR 0,2 għal kull test;
(b)
għat-test compliment fixation
EUR 0,4 għal kull test;
Artikolu 4
Bluetongue f'żoni endemiċi jew ta’ riskju kbir
1. Il-programmi għall-qerda u l-monitoraġġ tal-bluetongue ppreżentati mill-Belġju, il-Bulgarija, il-Ġermanja, il-Greċja, Spanja, Franza, l-Italja, il-Lussemburgu, l-Olanda, l-Awstrija, il-Portugall, ir-Rumanija u s-Slovenja huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispiża tat-twettiq tat-testijiet tal-laboratorju għas-sorveljanza viroloġika, seroloġika u entomoloġika u x-xiri ta’ nases u vaċċini, u ma għandhiex tkun ogħla minn:
(a)
EUR 377 000 għall-Belġju;
(b)
EUR 5 400 għall-Bulgarija;
(ċ)
EUR 3 100 000 għall-Ġermanja;
(d)
EUR 100 000 għall-Greċja;
(e)
EUR 4 100 000 għal Spanja;
(f)
EUR 351 000 għal Franza;
(g)
EUR 1 300 000 għall-Italja;
(h)
EUR 70 000 għal-Lussemburgu;
(i)
EUR 527 000 għall-Olanda;
(j)
EUR 245 000 għall-Awstrija;
(k)
EUR 1 004 000 għall-Portugall;
(l)
l-EUR 43 000 għar-Rumanija;
(m)
EUR 61 000 għas-Slovenja
3. L-ammont massimu ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn EUR 2,5 għal kull test ELISA.
Artikolu 5
Salmonellożi (salmonella zoonotika) fil-qatgħat tat-tgħammir ta’ Gallus gallus
1. Il-programmi għall-kontroll ta’ ċerta salmonella zoonotika fil-qatgħat tat-tagħmir ta’ Gallus gallus ppreżentati mill-Belġju, il-Bulgarija, ir-Repubblika Ċeka, id-Danimarka, il-Ġermanja, il-Greċja, Spanja, Franza, l-Italja, Ċipru, il-Latvja, l-Ungerija, l-Olanda, l-Awstrija, il-Polonja, il-Portugall u s-Slovakkja huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispiża tat-twettiq ta’ testijiet batterjoloġiċi u ta’ serotipi fil-qafas tat-teħid ta’ kampjuni uffiċjali, il-kumpens għas-sidien għall-valur tat-tjur maqtula, il-qerda tal-bajd u x-xiri ta’ dożi ta’ vaċċin u ma għandhiex tkun ogħla minn:
(a)
EUR 550 000 għall-Belġju;
(b)
EUR 10 000 għall-Bulgarija;
(ċ)
EUR 200 000 għar-Repubblika Ċeka;
(d)
EUR 75 000 għad-Danimarka;
(e)
EUR 600 000 għall-Ġermanja;
(f)
EUR 120 000 għall-Irlanda;
(g)
EUR 150 000 għall-Greċja;
(h)
EUR 800 000 għal Spanja;
(i)
EUR 500 000 għal Franza;
(j)
EUR 470 000 għall-Italja;
(k)
EUR 45 000 għalċ-Ċipru;
(l)
EUR 60 000 għal-Latvja;
(m)
EUR 400 000 għall-Ungerija;
(n)
EUR 1 300 000 għall-Olanda;
(o)
EUR 50 000 għall-Awstrija;
(p)
EUR 2 000 000 għall-Polonja;
(q)
EUR 600 000 għall-Portugall;
(r)
EUR 400 000 għar-Rumanija;
(s)
EUR 275 000 għas-Slovakkja.
3. L-ammonti massimi ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn:
(a)
għal test batterjoloġiku (kultivazzjoni)
EUR 5,0 għal kull test;
(b)
għax-xiri ta’ doża waħda ta’ vaċċin
EUR 0,05 għal kull doża;
(ċ)
għas-serotipar ta’ l-iżolati rilevanti tas-Salmonella spp.
EUR 20,0 għal kull test.
Artikolu 6
Salmonellożi (salmonella zoonotika) fil-qatgħat li jbidu ta’ Gallus gallus
1. Il-programmi għall-kontroll ta’ ċerta salmonella zoonotika fil-qatgħat li jbidu ta’ Gallus gallus ppreżentati mill-Belġju, il-Bulgarija, ir-Repubblika Ċeka, il-Ġermanja, l-Estonja, il-Greċja, Spanja, Franza, l-Italja, Ċipru, il-Latvja, il-Lussemburgu, l-Ungerija, l-Olanda, l-Awstrija, il-Polonja, il-Portugall, ir-Rumanija, is-Slovakkja u r-Renju Unit huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispiża tat-twettiq ta’ testijiet batterjoloġiċi u ta’ serotipi fil-qafas tat-teħid ta’ kampjuni uffiċjali, il-kumpens għas-sidien għall-valur tat-tjur maqtula, il-qerda tal-bajd u x-xiri ta’ dożi ta’ vaċċin, u ma għandhiex tkun ogħla minn:
(a)
EUR 750 000 għall-Belġju;
(b)
EUR 20 000 għall-Bulgarija;
(ċ)
EUR 1 000 000 għar-Repubblika Ċeka;
(d)
EUR 2 000 000 għall-Ġermanja;
(e)
EUR 20 000 għall-Estonja;
(f)
EUR 500 000 għall-Greċja;
(g)
EUR 3 500 000 għal Spanja;
(h)
EUR 2 500 000 għal Franza;
(i)
EUR 1 000 000 għall-Italja;
(j)
EUR 80 000 għaċ-Ċipru;
(k)
EUR 300 000 għal-Latvja;
(l)
EUR 10 000 għal-Lussemburgu;
(m)
EUR 2 000 000 għall-Ungerija;
(n)
EUR 2 000 000 għall-Olanda;
(o)
EUR 1 000 000 għall-Awstrija;
(p)
EUR 2 000 000 għall-Polonja;
(q)
EUR 1 000 000 għall-Portugall;
(r)
EUR 500 000 għar-Rumanija;
(s)
EUR 1 000 000 għas-Slovakkja.
(t)
EUR 80 000 għar-Renju Unit.
3. L-ammonti massimi ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn:
(a)
għal test batterjoloġiku (kultivazzjoni)
EUR 5,0 għal kull test;
(b)
għax-xiri ta’ doża waħda ta’ vaċċin
EUR 0,05 għal kull doża
(ċ)
għas-serotipar ta’ l-iżolati rilevanti tas-salmonella spp.
EUR 20,0 għal kull test.
Artikolu 7
Deni klassiku tal-majjali u deni Afrikan tal-majjali
1. Il-programmi għall-kontroll u l-monitoraġġ ta’:
(a)
Deni klassiku tal-majjali ppreżentat mill-Bulgarija, il-Ġermanja, Franza, il-Lussemburgu, ir-Rumanija, is-Slovenja u s-Slovakkja huma b'dan approvati għall-perjodi mill-1 ta’ Jannar 2008 sal-31 ta’ Diċembru 2008.
(b)
Deni klassiku tal-majjali u deni Afrikan tal-majjali ppreżentati mill-Italja huma b'dan approvati għall-perjodi mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 ta’ l-ispiża tat-twettiq tat-testijiet viroloġiċi u seroloġiċi ta’ majjali domestiċi u taċ-ċingjali u għall-programmi mibgħuta mill-Bulgarija, il-Ġermanja, Franza, ir-Rumanija u s-Slovakkja ukoll bir-rata ta’ 50 % ta’ l-ispejjeż imġarrba fix-xiri u t-tqassim tal-vaċċini u l-lixki għall-vaċċinazzjoni taċ-ċingjali, u ma għandhiex tkun ogħla minn:
(a)
EUR 400 000 għall-Bulgarija;
(b)
EUR 1 000 000 għall-Ġermanja;
(ċ)
EUR 650 000 għal Franza;
(d)
EUR 100 000 għall-Italja;
(e)
EUR 15 000 għal-Lussemburgu;
(f)
EUR 2 500 000 għar-Rumanija;
(g)
EUR 40 000 għas-Slovenja;
(h)
EUR 525 000 għas-Slovakkja.
3. L-ammont massimu ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn EUR 2,5 għal kull test ELISA.
Artikolu 8
Il-marda vexxikolari tal-ħnieżer
1. Il-programm għall-qerda tal-marda ta’ l-infafet (veżikulari) tal-majjali ppreżentat mill-Italja huwa b'dan approvat għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispiża tat-testijiet tal-laboratorju u ma għandhiex tkun ogħla minn EUR 300 000.
Artikolu 9
Influwenza tat-tjur fit-tjur domestiku u salvaġġ
1. Il-programmi ta’ stħarriġ għall-influwenza tat-tjur fit-tjur domestiku u t-tjur salvaġġ ppreżentati mill-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, l-Olanda, l-Awstrija, il-Polonja, il-Portugall, ir-Rumanija, is-Slovenja, is-Slovakkja il-Finlandja, l-Iżvezja u r-Renju Unit huma b'dan approvati għall-perjodu ta’ l-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru għall-ispejjeż ta’ twettiq ta’ testijiet fil-laboratorju u ammont wieħed għat-teħid ta’ kampjuni ta’ tjur salvaġġ, u ma għandhiex tkun ogħla minn:
(a)
EUR 127 000 għall-Belġju;
(b)
EUR 76 000 għall-Bulgarija;
(ċ)
EUR 65 000 għar-Repubblika Ċeka;
(d)
EUR 202 000 għad-Danimarka;
(e)
EUR 580 000 għall-Ġermanja;
(f)
EUR 8 000 għall-Estonja;
(g)
EUR 58 000 għall-Irlanda;
(h)
EUR 72 000 għall-Greċja;
(i)
EUR 306 000 għal Spanja;
(j)
EUR 155 000 għal Franza;
(k)
EUR 380 000 għall-Italja;
(l)
EUR 15 000 għaċ-Ċipru;
(m)
EUR 33 000 għal-Latvja;
(n)
EUR 43 000 għal-Litwanja;
(o)
EUR 12 000 għal-Lussemburgu;
(p)
EUR 184 000 għall-Ungerija;
(q)
EUR 444 000 għall-Olanda;
(r)
EUR 55 000 għall-Awstrija;
(s)
EUR 81 000 għall-Polonja;
(t)
EUR 165 000 għall-Portugall;
(u)
EUR 465 000 għar-Rumanija;
(v)
EUR 43 000 għas-Slovenja;
(w)
EUR 50 000 għas-Slovakkja;
(x)
EUR 35 000 għall-Finlandja;
(y)
EUR 290 000 għall-Iżvezja;
(z)
EUR 400 000 għar-Renju Unit.
3. L-ammonti massimi ta’ l-ispejjeż li għandhom jiġu rimborżati lill-Istati Membri għat-testijiet koperti mill-programmi ma għandhomx ikunu ogħla minn:
(a)
għat-test ELISA:
EUR 1 għal kull test;
(b)
għall-agar gel immune diffusion test:
EUR 1,2 għal kull test;
(ċ)
għat-test HI għall-H5/H7:
EUR 12 għal kull test;
(d)
għat-test ta’ l-iżolament tal-virus:
EUR 30 għal kull test;
(e)
għat-test PCR:
EUR 15 għal kull test;
(f)
teħid ta’ kampjuni tat-tjur salvaġġ
EUR 20 għal kull tajra.
Artikolu 10
Enċefalopatiji sponġiformi trażmissibbli (TSE)
1. Il-programmi għall-monitoraġġ ta’ l-enċefalopatiji sponġiformi trażmissibbli (TSEs) ppreżentati mill-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, l-Olanda, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja u r-Renju Unit huma b'dan approvati għall-perjodu ta’ l-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 100 % ta’ l-ispejjeż li mġarrba minn kull Stat Membru msemmi fil-paragrafu 1 għall-implimentazzjoni ta’ dawn il-programmi, u ma għandhiex tkun ogħla minn:
(a)
EUR 1 950 000 għall-Belġju;
(b)
EUR 850 000 għall-Bulgarija;
(ċ)
EUR 950 000 għar-Repubblika Ċeka;
(d)
EUR 1 600 000 għad-Danimarka;
(e)
EUR 9 500 000 għall-Ġermanja;
(f)
EUR 250 000 għall-Estonja;
(g)
EUR 5 000 000 għall-Irlanda;
(h)
EUR 950 000 għall-Greċja;
(i)
EUR 4 700 000 għal Spanja;
(j)
EUR 14 750 000 għal Franza;
(k)
EUR 3 050 000 għall-Italja;
(l)
EUR 250 000 għaċ-Ċipru;
(m)
EUR 300 000 għal-Latvja;
(n)
EUR 550 000 għal-Litwanja;
(o)
EUR 150 000 għal-Lussemburgu;
(p)
EUR 700 000 għall-Ungerija;
(q)
EUR 37 000 għal Malta;
(r)
EUR 3 150 000 għall-Olanda;
(s)
EUR 1 250 000 għall-Awstrija;
(t)
EUR 3 250 000 għall-Polonja;
(u)
EUR 1 250 000 għall-Portugall;
(v)
EUR 7 500 għar-Rumanija;
(w)
EUR 200 000 għas-Slovenja;
(x)
EUR 750 000 għas-Slovakkja.
(y)
EUR 650 000 għall-Finlandja;
(z)
EUR 1 150 000 għall-Iżvezja;
(za)
EUR 5 300 000 għar-Renju Unit.
3. Il-kontribuzzjoni finanzjarja mill-Komunità tal-programmi msemmija fil-paragrafu 1 għandha tkun għat-testijiet imwettqa u l-ammont massimu ma għandux ikun ogħla minn:
(a)
EUR 5 għal kull test, għat-testijiet imwettqa fl-annimali bovini msemmija fl-Anness III għar-Regolament (KE) Nru 999/2001;
(b)
EUR 30 għal kull test, għat-testijiet imwettqa fl-annimali ovini u kaprini msemmija fl-Anness III għar-Regolament (KE) Nru 999/2001;
(ċ)
EUR 50 għal kull test, għat-testijiet imwettqa fiċ-ċriev imsemmija fl-Anness III tar-Regolament (KE) Nru 999/2001;
(d)
EUR 175 għal kull test, għat-testijiet diskriminatorji molekolari primarji mwettqa kif jissemma fil-punt 3.2(ċ)(i) tal-Kapitolu Ċ ta’ l-Anness X, tar-Regolament (KE) Nru 999/2001.
Artikolu 11
Enċefalopatija sponġiformi bovina (BSE)
1. Il-programmi għall-qerda ta’ l-enċefalopatija sponġiformi bovina ppreżentati mill-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, il-Lussemburgu, l-Olanda, l-Awstrija, il-Polonja, il-Portugall, is-Slovenja, is-Slovakkja il-Finlandja u r-Renju Unit huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għall-programmi msemmija fil-paragrafu 1 għandha tkun bir-rata ta’ 50 % ta’ l-ispiża mġarrba minn kull Stat Membru bħala kumpens lis-sidien għall-valur tal-bhejjem tagħhom maqtula jew meqruda bi qbil mal-programm tagħhom għall-qerda, sa massimu ta’ EUR 500 għal kull annimal, u ma għandhiex tkun ogħla minn:
(a)
EUR 50 000 għall-Belġju;
(b)
EUR 50 000 għall-Bulgarija;
(ċ)
EUR 150 000 għar-Repubblika Ċeka;
(d)
EUR 50 000 għad-Danimarka;
(e)
EUR 145 000 għall-Ġermanja;
(f)
EUR 50 000 għall-Estonja;
(g)
EUR 430 000 għall-Irlanda;
(h)
EUR 50 000 għall-Greċja;
(i)
EUR 500 000 għal Spanja;
(j)
EUR 100 000 għal Franza;
(k)
EUR 150 000 għall-Italja;
(l)
EUR 50 000 għal-Lussemburgu;
(m)
EUR 50 000 għall-Olanda;
(n)
EUR 50 000 għall-Awstrija;
(o)
EUR 100 000 għall-Polonja;
(p)
EUR 232 000 għall-Portugall;
(q)
EUR 10 000 għas-Slovenja;
(r)
EUR 125 000 għas-Slovakkja;
(s)
EUR 25 000 għall-Finlandja;
(t)
EUR 176 000 għar-Renju Unit.
Artikolu 12
Scrapie
1. Il-programmi għall-qerda ta’ l-iscrapie ppreżentati mill-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, l-Olanda, l-Awstrija, il-Portugall, ir-Rumanija, is-Slovenja, is-Slovakkja, il-Finlandja, u r-Renju Unit huma b'dan approvati għall-perjodu ta’ l-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għall-programmi msemmija fil-paragrafu 1 għandha ssir bir-rata ta’ 50 % ta’ l-ispiża mħallsa mill-Istati Membri kkonċernati bħala kumpens lis-sidien għall-valur tal-bhejjem tagħhom maqtula jew meqruda bi qbil mal-programm tagħhom għall-qerda, sa massimu ta’ EUR 100 għal kull annimal u bir-rata ta’ 50 % ta’ l-ispiża ta’ l-analiżi tal-kampjuni għall-ġenotipar, sa massimu ta’ EUR 10 għal kull test tal-ġenotipar, u ma għandhiex tkun ogħla minn:
(a)
EUR 66 000 għall-Belġju;
(b)
EUR 26 000 għall-Bulgarija;
(ċ)
EUR 88 000 għar-Repubblika Ċeka;
(d)
EUR 204 000 għad-Danimarka;
(e)
EUR 1 000 000 għall-Ġermanja;
(f)
EUR 12 100 għall-Estonja;
(g)
EUR 550 000 għall-Irlanda;
(h)
EUR 700 000 għall-Greċja;
(i)
EUR 3 800 000 għal Spanja;
(j)
EUR 3 000 000 għal Franza;
(k)
EUR 1 500 000 għall-Italja;
(l)
EUR 1 100 000 għaċ-Ċipru;
(m)
EUR 1 100 għal-Latvja;
(n)
EUR 3 000 għal-Litwanja;
(o)
EUR 27 000 għal-Lussemburgu;
(p)
EUR 343 000 għall-Ungerija;
(q)
EUR 258 000 għall-Olanda;
(r)
EUR 26 000 għall-Awstrija;
(s)
EUR 35 000 għall-Portugall;
(t)
EUR 881 000 għar-Rumanija;
(u)
EUR 61 000 għas-Slovenja;
(v)
EUR 302 000 għas-Slovakkja.
(w)
EUR 201 000 għall-Finlandja;
(x)
EUR 4 000 000 għar-Renju Unit.
Artikolu 13
Ir-Rabja
1. Il-programmi għall-qerda tar-rabja ppreżentati mill-Bulgarija, il-Litwanja, l-Ungerija, l-Awstrija, il-Polonja, ir-Rumanija u s-Slovakkja huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispiża tat-twettiq ta’ testijiet tal-laboratorju u għax-xiri u t-tqassim tal-vaċċin u lixki għall-programmi, u ma għandhiex tkun ogħla minn:
(a)
EUR 700 000 għall-Bulgarija;
(b)
EUR 700 000 għal-Litwanja;
(ċ)
EUR 1 500 000 għall-Ungerija;
(d)
EUR 290 000 għall-Awstrija;
(e)
EUR 3 900 000 għall-Polonja;
(f)
EUR 2 500 000 għar-Rumanija;
(g)
EUR 575 000 għas-Slovakkja.
3. L-ammonti massimi ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn:
(a)
għal test ELISA
EUR 8 għal kull test;
(b)
għal test biex tinstab it-tetraċiklina fl-għadam
EUR 8 għal kull test.
Artikolu 14
Lewkożi enzootika bovina
1. Il-programm għall-qerda tal-Lewkożi enzootika bovina ppreżentat mill-Estonja, il-Litwanja u l-Polonja għall-perjodu mill-1 ta’ Jannar sal-31 ta’ Diċembru 2008 huwa b'dan approvat.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispiża tat-twettiq tat-testijiet tal-laboratorju u l-kumpens lis-sidien għall-valur ta’ l-annimali tagħhom maqtula soġġetti għal dawn il-programmi, u ma għandhiex tkun ogħla minn:
(a)
EUR 15 000 għall-Estonja;
(b)
EUR 200 000 għal-Litwanja;
(ċ)
EUR 800 000 għall-Polonja;
3. L-ammonti massimi ta’ l-ispejjeż li jridu jiġu rimborżati lill-Istati Membri għall-programm imsemmi fil-paragrafu 1 ma għandhomx ikunu ogħla minn:
(a)
għal test ELISA
EUR 0,5 għal kull test;
(b)
it-test ta’ agar gel immune diffusion
EUR 0,5 għal kull test.
Artikolu 15
Il-marda ta’ Aujeszky
1. Il-programmi għall-qerda tal-marda ta’ Aujeszky ppreżentati minn Spanja, l-Ungerija u l-Polonja huma b'dan approvati għall-perjodu mill-1 ta’ Jannar 2008 sal-31 ta’ Diċembru 2008.
2. Il-kontribuzzjoni finanzjarja mill-Komunità tal-programmi msemmija fil-paragrafu 1 għandha tkun bir-rata ta’ 50 % ta’ l-ispejjeż imġarrba mill-Istat Membru kkonċernat għall-ispiża tat-testijiet tal-laboratorju, u ma għandhiex tkun ogħla minn:
(a)
EUR 450 000 għal Spanja;
(b)
EUR 60 000 għall-Ungerija;
(ċ)
EUR 5 000 000 għall-Polonja;
3. L-ammont massimu ta’ l-ispejjeż li għandhom jiġu rimborżati lill-Istati Membri għall-programmi msemmija fil-paragrafu 1 ma għandhomx ikunu ogħla minn EUR 1 għal kull test ELISA.
KAPITOLU II
PROGRAMMI MULTI-ANNWALI
Artikolu 16
Ir-Rabja
1. Il-programmi multi-annwali għall-qerda tar-rabja ppreżentati mir-Repubblika Ċeka, il-Ġermanja, l-Estonja, il-Latvja, is-Slovenja, u l-Finlandja huma b'dan approvati għall-perjodu minn:
(a)
1 ta’ Jannar 2008 sal-31 ta’ Diċembru 2009 għar-Repubblika Ċeka u l-Ġermanja;
(b)
1 ta’ Jannar 2008 sal-31 ta’ Diċembru 2010 għal-Latvja u l-Finlandja;
(ċ)
1 ta’ Jannar 2008 sal-31 ta’ Diċembru 2011 għall-Estonja;
(d)
1 ta’ Jannar 2008 sal-31 ta’ Diċembru 2012 għas-Slovenja.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispiża tat-twettiq ta’ testijiet tal-laboratorju u għax-xiri u t-tqassim tal-vaċċin u lixki għall-programmi.
3. L-ammonti massimi ta’ l-ispejjeż li għandhom jiġu rimborżati lill-Istat Membru kkonċernat għall-programmi msemmija fil-paragrafu 1 ma għandhomx ikunu ogħla minn:
(a)
għal test ELISA
EUR 8 għal kull test;
(b)
għal test biex tinstab it-tetraċiklina fl-għadam
EUR 8 għal kull test.
4. Il-kontribuzzjoni li tkopri l-perjodu għall-implimentazzjoni tal-programmi multi-annwali ma għandhiex tkun ogħla minn:
(a)
EUR 1 000 000 għar-Repubblika Ċeka;
(b)
EUR 800 000 għall-Ġermanja;
(ċ)
EUR 4 750 000 għall-Estonja;
(d)
EUR 3 700 000 għal-Latvja;
(e)
EUR 1 750 000 għas-Slovenja;
(f)
EUR 300 000 għall-Finlandja.
5. L-ammonti impenjati għall-2008 għandhom ikunu:
(a)
EUR 500 000 għar-Repubblika Ċeka;
(b)
EUR 475 000 għall-Ġermanja;
(ċ)
EUR 1 000 000 għall-Estonja;
(d)
EUR 1 200 000 għal-Latvja;
(e)
EUR 350 000 għas-Slovenja;
(f)
EUR 100 000 għall-Finlandja.
6. L-ammonti impenjati għas-snin li ġejjin għandhom jiġu deċiżi bħala parti mit-twettiq tal-programm fl-2008. Indikazzjoni ta’ dawn l-ammonti (f'ewro) tidher hawn taħt:
Stat Membru
2009
2010
2011
2012
Ir-Repubblika Ċeka
500 000
Il-Ġermanja
325 000
Il-Latvja
1 250 000
1 250 000
Il-Finlandja
100 000
100 000
L-Estonja
1 250 000
1 250 000
1 250 000
Is-Slovenja
350 000
350 000
350 000
350 000
Artikolu 17
Il-marda ta’ Aujeszky
1. Il-programm multi-annwali għall-qerda tal-marda ta’ Aujeszky ippreżentat mill-Belġju huwa b'dan approvat għall-perjodu mill-1 ta’ Jannar 2008 sal-31 ta’ Diċembru 2009.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispiża mġarrba mill-Belġju għat-twettiq tat-testijiet tal-laboratorju.
3. L-ammont massimu ta’ l-ispejjeż li għandhom jiġu rimborżati lill-Belġju għall-programm imsemmi fil-paragrafu 1 ma għandux ikun ogħla minn EUR 1 għal kull test ELISA.
4. Il-kontribuzzjoni biex jiġi kopert il-perjodu għall-implimentazzjoni tal-programm multi-annwali li jrid jitwettaq mill-Belġju msemmi fil-paragrafu 1 ma għandhiex tkun ogħla minn EUR 720 000.
5. L-ammont impenjat għall-2008 għandu jkun ta’ EUR 360 000.
6. L-ammont impenjat għas-sena ta’ wara għandu jiġi deċiż bħala parti mit-twettiq tal-programm fl-2008. EUR 350 000 hija indikazzjoni ta’ dan.
Artikolu 18
Lewkożi enzootika bovina
1. Il-programmi multi-annwali għall-qerda tal-lewkożi enzotika bovina ppreżentati mill-Italja, il-Latvja, u l-Portugall huma hawnhekk approvati għall-perjodu mill-1 ta’ Jannar 2008 sal-31 ta’ Diċembru 2010.
2. Il-kontribuzzjoni finanzjarja mill-Komunità għandha tkun bir-rata ta’ 50 % ta’ l-ispejjeż imġarrba minn kull Stat Membru msemmi fil-paragrafu 1 għall-ispiża tat-twettiq tat-testijiet tal-laboratorju u l-kumpens lis-sidien għall-valur ta’ l-annimali tagħhom maqtula soġġetti għal dawn il-programmi.
3. L-ammonti massimi ta’ l-ispejjeż li għandhom jiġu rimborżati lill-Istati Membri għall-programmi li jissemmew fil-paragrafu 1 ma għandhomx ikunu ogħla minn:
(a)
għal test ELISA
EUR 0,5 għal kull test;
(b)
it-test ta’ diffużjoni immuni ta’ agar gel
EUR 0,5 għal kull test.
4. Il-kontribuzzjoni li tkopri l-perjodu għall-implimentazzjoni tal-programmi multi-annwali ma għandhiex tkun ogħla minn:
(a)
EUR 2 000 000 għall-Italja;
(b)
EUR 170 000 għal-Latvja;
(ċ)
EUR 1 000 000 għall-Portugall.
5. L-ammonti impenjati għall-2008 għandhom ikunu:
(a)
EUR 400 000 għall-Italja;
(b)
EUR 60 000 għal-Latvja;
(ċ)
EUR 300 000 għall-Portugall.
6. L-ammonti impenjati għas-snin li ġejjin għandhom jiġu deċiżi bħala parti mit-twettiq tal-programm fl-2008. Indikazzjoni ta’ dawn l-ammonti (f'euro) tidher hawn taħt:
Stat Membru
2009
2010
2011
2012
L-Italja
800 000
800 000
Il-Latvja
55 000
55 000
Il-Portugall
350 000
350 000
KAPITOLU III
DISPOŻIZZJONIJIET ĠENERALI U FINALI
Artikolu 19
1. Għall-programmi li jissemmew fl-Artikoli 1, 2, 3, 5, 6, 14 u 18, l-ispejjeż eliġibbli għall-kumpens lis-sidien għall-valur ta’ l-annimali minħabba tbiċċir jew qtil ta’ l-annimali tagħhom għandhom ikunu limitati kif inhu previst fil-paragrafi 2 u 3 ta’ dan l-Artikolu.
2. Il-medja tal-kumpens li għandu jiġi rrimborżat lill-Istati Membri għandu jiġi kkalkolat skond in-numru ta’ l-annimali li ġew imbiċċra jew maqtula fl-Istat Membru u:
(a)
għall-annimali bovini, sa massimu ta’
EUR 375 kull annimal;
(b)
għan-ngħaġ u l-mogħoż, sa massimu ta’
EUR 50 kull annimal;
(ċ)
għat-tajra tat-tgħammir Gallus gallus, sa massimu ta’
EUR 3,5 għal kull tajra;
(d)
għat-tajra li tbid Gallus gallus, sa massimu ta’
EUR 1,5 għal kull tajra.
3. L-ammont massimu ta’ kumpens li għandu jiġi rimbursat lill-Istati Membri għal kull annimal singolu ma għandux ikun ogħla minn EUR 1 000 għal kull annimali bovin u ta’ EUR 100 għal kull nagħġa jew mogħża.
Artikolu 20
1. In-nefqa ppreżentata mill-Istati Membri għal kontribuzzjoni finanzjarju mill-Komunità għandha għandha tiġi espressa f'euro u għandha teskludi t-taxxa fuq il-valur miżjud u taxxi oħra.
2. Fejn in-nefqa ta’ Stat Membru hija f'munita li mhijiex l-euro, l-Istat Membru kkonċernat għandhu jaqlibha għall-euro billi japplika l-aktar rata ta’ skambju riċenti mfassla mill-Bank Ċentrali Ewropew qabel l-ewwel jum tax-xahar li fih l-applikazzjoni tiġi ppreżentata mill-Istat Membru.
Artikolu 21
1. Il-kontribuzzjoni finanzjarja mill-Komunità għall-programmi msemmija fl-Artikoli 1 sa 18 għandha tingħata bil-kundizzjoni li l-Istati Membri kkonċernati:
(a)
jimplimentaw il-programmi skond id-dispożizzjonijiet rilevanti tal-liġi tal-Komunità, inklużi regoli dwar il-kompetizzjoni u dwar l-għoti ta’ kuntratti pubbliċi;
(b)
iġibu fis-seħħ mhux aktar tard mill-1 ta’ Jannar 2008 il-liġijiet, regolamenti u dispożizzjonijiet amministrattivi meħtieġa għall-implimentazzjoni tal-programmi msemmija fl-Artikoli 1 sa 18;
(ċ)
jibagħtu lill-Kummissjoni mhux aktar tard mill-1 ta’ Ġunju 2008 ir-rapporti tekniċi u finanzjarji intermedji għall-programmi msemmija fl-Artikoli 1 sa 18, skond l-Artikolu 24(7)(a) tad-Deċiżjoni 90/424/KEE;
(d)
għall-programmi msemmija fl-Artikolu 9, jirrapportaw lill-Kummissjoni r-riżultati pożittivi u negattivi ta’ l-investigazzjonijiet li jinstabu matul is-sorveljanza tat-tjur domestiku u salvaġġ permezz tas-sistema onlajn tal-Kummissjoni kull tliet xhur billi jibagħtu fi żmien perjodu ta’ erba' ġimgħat wara li jintemm ix-xahar kopert mir-rapport;
(e)
għall-programmi msemmija fl-Artikoli 10 sa 12, jibagħtu rapport lill-Kummissjoni kull xahar dwar ir-riżultati tal-programm ta’ sorveljanza tat-TSE billi jibagħtu fi żmien perjodu ta’ erba' ġimgħat wara li jintemm ix-xahar kopert mir-rapport;
(f)
għall-programmi msemmija fl-Artikoli 1 sa 18 jibagħtu rapport finali lill-Kummissjoni skond l-Artikolu 24(7)(b) tad-Deċiżjoni 90/424/KEE mhux aktar tard mit-30 ta’ April dwar it-twettiq tekniku tal-programm flimkien ma’ xhieda ta’ ġustifikazzjoni għal dawk li huma spejjeż imħallsa mill-Istat Membru u r-riżultati miksuba matul il-perjodu mill-1 ta’ Jannar 2008 sal-31 ta’ Diċembru 2008;
(g)
għall-programmi msemmija fl-Artikoli 1 sa 18, jimplimentaw il-programm b'mod effiċjenti;
(h)
għall-programmi msemmija fl-Artikoli 1 sa 18, ma jibagħtux aktar talbiet għal kontribuzzjonijiet oħra mill-Komunità għal dawn il-miżuri, u li ma jkunux bagħtu talbiet bħal dawn qabel.
2. Meta Stat Membru ma jikkonformax mal-paragrafu 1, il-Kummissjoi għandha tnaqqas il-kontribuzzjoni finanzjarja mill-Komunità wara li tikkunsidra n-natura u l-gravità ta’ l-infrazzjoni, u t-telf finanzjarju għall-Komunità.
Artikolu 22
Din id-Deċiżjoni għandha tapplika mill-1 ta’ Jannar 2008.
Artikolu 23
Din id-Deċiżjoni hija indirizzata lil-Istati Membri.
Magħmula fi Brussell, 30 ta’ Novembru 2007.